
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A NR. 207
                                                           din 28 noiembrie 2019
privind aprobarea închirierii directe a unui teren în suprafață de 1 mp., 

situat în imediata apropiere a bisericii ortodoxe ,,Sfânta Treimeˮ, în vederea amplasării bustului Părintelui Protopop Emilian Stoica

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 31.561/12.11.2019 şi la Consiliul Local Sighișoara cu nr. 32.413/19.11.2019, de referatul de aprobare, înregistrat cu nr. 31.563/12.11.2019, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ;

Având în vedere cererea înregistrată la Municipiul Sighişoara sub nr. 31.213/08.11.2019, formulată de Protopopul Sighișoarei, Preot dr. Ovidiu Dan, cu referire, în esenţă, la închirierea directă a terenului în suprafață de 1 mp., situat în Municipiul Sighișoara, str. Mitropolit Andrei Șaguna, în imediata apropiere a bisericii ortodoxe care poartă hramul Sfintei Treimi, în vederea amplasării bustului Părintelui Emilian Stoica;

Având în vedere că, în urma închirierii acestui teren nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de urgență a Guvernului nr. 57/2019 privind Codul administrativ;

Având în vedere că, în urma închirierii acestui teren se aduc venituri suplimentare la bugetul local;

Având în vedere Raportul de specialitate al Direcţiei Administrarea Patrimoniului, înregistrat cu nr. 31.562/12.11.2019, prin care se propune aprobarea închirierii directe a unui teren în suprafață de 1 mp., situat în imediata apropiere a bisericii ortodoxe ,,Sfânta Treimeˮ, în vederea amplasării bustului Părintelui Protopop Emilian Stoica;
   Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit.  „b”, alin (14), art. 139 alin (1), alin. (3) lit. ,,gˮ şi art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ,

                                                               H O T Ă R Ă Ş T E:

Art. 1.  (1) Se aprobă închirierea directă a terenului, în suprafață de 1 mp., situat în Municipiul Sighișoara, str. Mitropolit Andrei Șaguna, în imediata apropiere a bisericii ortodoxe care poartă hramul Sfintei Treimi, conform planului anexat, în vederea amplasării bustului Părintelui Emilian Stoica, către Protopopiatul Ortodox Român Sighișoara, cu sediul în municipiul Sighișoara, str. Anton Pann, nr. 8.

 (2) Chiria va fi de 20 lei/an, stabilită conform art. 1, lit. d) din anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara, la Hotărârea Consiliului Local Sighișoara nr. 267/20.12.2018 privind stabilirea impozitelor și taxelor locale pentru anul 2019 şi se va indexa cu indicele de inflaţie anual.

 (3) Durata închirierii va fi de 5 (cinci) ani, începând cu data de 01.12.2019.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

        Buzogany Erzsebet     

                                                                                                         Contrasemnează pentru legalitate

                                                                                                SECRETARUL GENERAL al municipiului,


                        Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Arhitectul Șef;

  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare - Direcția Economică;
  1 ex. Biroul Impozite și Taxe;

  1 ex. Biroul Juridic;

  1 ex. Protopopiatul Ortodox Român Sighișoara.
13 ex.

B.A. 

